**Ministru kabineta noteikumu projekta**

**„****Grozījumi Ministru kabineta 2013.gada 1.oktobra noteikumos Nr.1029**

**„****Īpaši aizsargājamā kultūras pieminekļa - Turaidas muzejrezervāta – publisko maksas pakalpojumu cenrādis”” sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2013.gada 1.oktobra noteikumos Nr.1029 „Īpaši aizsargājamā kultūras pieminekļa – Turaidas muzejrezervāta – publisko pakalpojumu cenrādis”” (turpmāk – Projekts) sagatavots, lai aktualizētu Īpaši aizsargājamā kultūras pieminekļa – Turaidas muzejrezervāta (turpmāk – muzejs) pakalpojumu cenrādi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu un atbilstoši Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 18.punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik muzejs nodrošina maksas pakalpojumus atbilstoši Ministru kabineta 2013.gada 1.oktobra noteikumiem Nr.1029 „Īpaši aizsargājamā kultūras pieminekļa – Turaidas muzejrezervāta – publisko pakalpojumu cenrādis” (turpmāk – cenrādis).Pamatojoties uz sabiedrības interesēm un pieprasījumu, ir paplašināts muzeja piedāvājums ar jauniem muzeja pakalpojumiem, kas ietver muzeja pētnieciskā un krājuma darba rezultātus, sniedzot apmeklētājiem hronoloģiski tematisku vēstījumu par Latvijas valsts izveidi.Projekta mērķis ir papildināt cenrādi ar jauniem muzeja publiskajiem maksas pakalpojumiem un veikt precizējumus esošo muzeja publisko maksas pakalpojumu nosaukumos, lai labāk atklātu pakalpojumu pieejamību. Projekts sagatavots, ievērojot, ka maksa par muzeja publisko pakalpojumu nedrīkst pārsniegt muzeja funkciju veikšanai nepieciešamo izdevumu apjomu.Projekta 1.1. un 1.2.apakšpunkts papildina muzeja publisko maksas pakalpojumu cenrādi ar jauniem maksas pakalpojumiem, kas vairo muzeja kopējo piedāvājumu sabiedrībai:1. muzeja ekspozīcijas „Ceļā uz Latvijas valsti: Klaušinieks. Saimnieks. Pilsonis” apmeklējums (no 1.maija līdz 31.oktobrim). (Projekta 1.1.apakšpunkts);
2. programma „Kas ir klaušinieks” 1. – 4.klasei (Projekta 1.2.apakšpunkts);
3. programma „19.gadsimts lielo pārmaiņu laiks – modernizācija” 5. – 9.klasei (Projekta 1.2.apakšpunkts);
4. programma „Turaidas ziņas” 10. – 12.klasei (Projekta 1.2.apakšpunkts).

Muzeja pieejamību sabiedrībai sekmē muzeja speciālistu un darbinieku veiktais pētniecības, krājuma, izglītojošais un apmeklētāju apkalpošanas darbs, ēku – kultūras pieminekļu saglabāšanas, kā arī kultūrvides sakopšanas darbs. Muzejs apmeklētājiem ir atvērts visu gadu katru dienu, atbilstoši noteiktajam darba laikam vasaras un ziemas sezonā. Apmeklētāji galvenokārt muzejā ierodas aktīvā tūrisma sezonā, t.i., vasaras sezonā no 1.maija līdz 31.oktobrim. Līdz ar aktīvās tūrisma sezonas beigām apmeklētāju skaits un muzeja publisko maksas pakalpojumu pieprasījums samazinās. Jauno muzeja pakalpojumu pieejamība ir noteikta tieši aktīvā tūrisma sezonā no 1.maija līdz 31.oktobrim, lai sekmētu muzeja pakalpojumu pieejamību lielākam apmeklētāju skaitam un dažādākām apmeklētāju mērķgrupām, t.sk. skolu jaunatnes mērķauditorijai, kas muzeja pakalpojumus izmanto galvenokārt maijā – jūnijā un septembrī – oktobrī, kā arī plānoto pašu ieņēmumu pieaugumu.Lai rosinātu interesi dažādu sociālo grupu un paaudžu cilvēkiem par muzeja ekspozīcijas pieejamību, kā arī, ņemot vērā ar muzeja pakalpojumu sniegšanu saistītās faktiskās izmaksas un muzeja budžeta iespējas, muzeja jaunās ekspozīcijas „Ceļā uz Latvijas valsti: Klaušinieks. Saimnieks. Pilsonis” apskatei ieejas maksas cenas ir noteiktas atbilstoši katrai apmeklētāju mērķgrupai. Projekta 1.1.apakšpunktā ir noteikts, ka ieejas maksa par šīs ekspozīcijas apskati pieaugušajiem būs – 3,00 *euro*, pensionāriem – 2,00 *euro*, pilna laika studentiem – 1,50 *euro*,skolēniem –0,50 *euro* un personām ar III grupas invaliditāti – 0,30 *euro*. Lai palielinātu izglītības iestāžu ieinteresētību apmeklēt muzeju, Projekta 1.2.apakšpunktā paredzēts pievērst lielāku uzmanību skolu jaunatnei, kas apmeklē muzeju mācību iestāžu organizētās ekskursijās, arī projekta „Latvijas skolas soma” ietvaros. Pamatojoties uz ekspozīcijas „Ceļā uz Latvijas valsti: Klaušinieks. Saimnieks. Pilsonis” tematiku, ir izstrādātas trīs jaunas muzeja izglītojošās programmas skolēniem (1. – 4.klasei, 5. – 9.klasei un 10. – 12.klasei), kurās ar informācijas tehnoloģiju un multimediju palīdzību interaktīvā veidā tiek rosināta interese par Latvijas vēsturi un radīta muzeja krājuma un pētniecības darba pieejamība.Atbilstoši Ministru kabineta 2017.gada 4.jūlija noteikumu Nr.399 „Valsts pārvaldes pakalpojumu uzskaites, kvalitātes kontroles un sniegšanas kārtība” (turpmāk – MK noteikumi Nr.399) 9.punktā noteiktajam valsts pārvaldes pakalpojumu katalogā [www.latvija.lv](http://www.latvija.lv) par Projekta 1.1. un 1.2.apakšpunktā noteiktajiem pakalpojumiem tiks iekļauti šādi pakalpojumu apraksti:1. muzeja ekspozīcijas „Ceļā uz Latvijas valsti: Klaušinieks. Saimnieks. Pilsonis” apmeklējums (no 1.maija līdz 31.oktobrim) – pastāvīga ekspozīcija, kas iekārtota vēsturiskā vidē – atjaunotajā Turaidas muižas Klaušinieku mājā un vēsta par laiku no dzimtbūšanas atcelšanas Vidzemē 1819.gadā līdz Latvijas Republikas Agrārreformas likuma pieņemšanai 1920.gadā, akcentējot individuālās un tautas brīvības attīstību Vidzemē Latvijas un Eiropas vēstures kontekstā (Projekta 1.1.apakšpunkts). Pakalpojuma sniegšanas kanāls – klātienes;
2. programma „Kas ir klaušinieks” 1.–4.klasei – izglītojoša programma skolēniem par „klaušu laika” vēsturiskajiem apstākļiem, klaušinieku darbiem un zemnieku darba rīkiem, sadzīvi un sociālo stāvokli. Ar praktiskiem uzdevumiem, amata prasmju demonstrējumiem, spēlēm un sarunām tiek sekmēts skolēnos vērīgums un asprātība, radošums, uzņēmība un godīgums, veicinātas prasmes, kuras bija nepieciešamas gan klaušiniekiem un ir noderīgas arī mūsdienās (Projekta 1.2.apakšpunkts). Pakalpojuma sniegšanas kanāls – klātienes;
3. programma „19.gadsimts lielo pārmaiņu laiks – modernizācija” 5. – 9.klasei – izglītojoša programma par tehnisko un sociālo modernizāciju un latviešu valodas attīstību 19.gadsimtā. Programmā, izmantojot spēles elementus un interaktīvas nodarbes, tiek sniegta informācija par saimnieciskām, politiskām un sociālām pārmaiņām, kas cieši saistītas ar tehnikas un dažādu enerģijas ieguves veidu attīstību, kā arī rosināta jauniešu interese par latviešu valodas nozīmi valsts un kultūras pastāvēšanā, nacionālas valsts izveides procesos (Projekta 1.2.apakšpunkts). Pakalpojuma sniegšanas kanāls – klātienes;
4. programma „Turaidas ziņas” 10.–12.klasei – izglītojoša programma par Latvijas valsts izveidi, sniedzot informāciju un rosinot tematiskas sarunas: kas ir valsts, tradīcijas, izglītība, kur sakņojas tautas identitātes spēks un kādu vēsturisko ceļu nogājušas iepriekšējās paaudzes līdz Latvijas valsts nodibināšanai. Programmā ir ietverta lomu spēle, kas sniedz padziļinātas zināšanas par demokrātiskas valsts pilsoņa tiesībām un pienākumu, izpratni par katra pilsoņa nepieciešamību piedalīties vēlēšanās un kā veidojas kopējie vēlēšanu rezultāti (Projekta 1.2.apakšpunkts). Pakalpojuma sniegšanas kanāls – klātienes.

Saskaņā ar minētajiem muzeja pakalpojumu aprakstiem, Projekta 1.1. un 1.2.apakšpunktā noteiktos pakalpojumus nav paredzēts sniegt elektroniski, jo tos ir var sniegt tikai tiešā komunikācijā klātienē muzejā ar mērķauditoriju.Atbilstoši MK noteikumu Nr.399 17.punktam apmeklētāji Projekta 1.1. un 1.2.apakšpunktā noteiktos muzeja pakalpojumus var pieprasīt, izmantojot kanālus: klātienes – ierodoties muzejā un klātienē, komunicējot ar atbildīgo speciālistu vai, iesniedzot iesniegumu par pakalpojuma pieprasīšanu, un neklātienes – izmantojot e-pastu, telefonu un pasta starpniecības pakalpojumus. Speciāla kanāla izveide nav nepieciešama.Projekta 2.punkts nosaka, ka jaunie muzeja pakalpojumi sabiedrībai būs pieejami no 2019.gada 4.maija (pēc ekspozīcijas „Ceļā uz Latvijas valsti: Klaušinieks. Saimnieks. Pilsonis” atklāšanas).Projektā norādītajiem pakalpojumiem, kas saistīti ar kultūras vēstures izpēti, zinātni vai izglītību, pievienotās vērtības nodoklis netiek piemērots saskaņā ar [Pievienotās vērtības nodokļa likuma](http://likumi.lv/ta/id/253451-pievienotas-vertibas-nodokla-likums) [52.panta](http://likumi.lv/ta/id/253451-pievienotas-vertibas-nodokla-likums#p52) pirmās daļas 17.punkta d) apakšpunktu (sk. noteikumu pielikuma 1.piezīme).  |
| 3. | Projekta izstrādē iesaistītās institūcijas un publiskas personas kapitālsabiedrības  | Muzejs, Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attieksies uz muzeja apmeklētājiem – tūristiem no Latvijas un ārvalstīm (studentiem, skolēniem, pensionāriem u.c. interesentu mērķgrupas). 2018.gadā muzeju ir apmeklējuši 273 312 apmeklētāji, salīdzinot ar 2017.gadu, to skaits ir pieaudzis par 3 % jeb 7 960 apmeklētājiem. |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās publisko maksas pakalpojumu cenas ir vienādas vai pat zemākas par līdzīgu pakalpojumu cenām citās iestādēs, tādēļ Projektā noteiktais tiesiskais regulējums būtiski neietekmēs muzeja pieejamību sabiedrībai. Projekta tiesiskais regulējums sabiedrības grupām un institūcijām nemaina tiesības un pienākumus, kā arī veicamās darbības, līdz ar to administratīvais slogs nemainās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1 500 594 | 29 000 | 1 500 594 | 35 300 | 1 500 594 | 35 300 | 35 300 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 500 594 | 29 000 | 1 500 594 | 35 300 | 1 500 594 | 35 300 | 35 300 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 1 500 594 | 29 000 | 1 500 594 | 35 300 | 1 500 594 | 35 300 | 35 300 |
| 2.1. valsts pamatbudžets | 1 500 594 | 29 000 | 1 500 594 | 35 300 | 1 500 594 | 35 300 | 35 300 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēts aprēķins sniegts Projekta sākotnējās ietekmes novērtējuma ziņojuma (anotācijas) pielikumā, kurā norādīta publisko maksas pakalpojumu cenu kalkulācija. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | 2019.gadā finanšu resursi muzeja izdevumu segšanai sastāda 1 500 594 *euro* apmērā, tajā skaitā ieņēmumi no muzeja maksas pakalpojumiem un citi pašu ieņēmumi veido 940 000  *euro* (63 % no muzeja resursiem izdevumu segšanai) un valsts budžeta dotācija no vispārējiem ieņēmumiem ir 560 594 *euro* (37 % no muzeja resursiem izdevumu segšanai). Ņemot vērā cenrādī iekļauto jauno muzeja maksas pakalpojumu cenas, tiek plānots pašu ieņēmumu pieaugums 2019.gadā par 29 000 *euro*, savukārt 2020.gadā un turpmākajos gados katru gadu par 35 300 *euro*. Pašu ieņēmumu plānotais palielinājums 2019.gadā un turpmākajos gados tiks novirzīts muzeja ekspozīcijas „Ceļā uz Latvijas valsti: Klaušinieks. Saimnieks. Pilsonis” pieejamības un uzturēšanas izmaksu segšanai, t.i., atbilstoša mikroklimata nodrošināšanai, apsardzes pakalpojumu, elektrības un citu komunālo maksājumu segšanai, darbinieku atlīdzībai un citiem ar publisko maksas pakalpojumu sniegšanu saistītiem izdevumiem. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Muzejs. |
| 2. |  Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Jurkāne 67971797

turaida.muzejs@apollo.lv